Devid Bekxemga ayollar bilan gaplashish ta’qiqlandi

Mashhur futbolchi Devid Bekxemga ayollar bilan gaplashish taqiqlandi. Ma’lumki, Bekxem hozirda Fransiyaning PSJ klubida faoliyat olib bormoqda. Klub esa arab shayhlariga qarashli bo‘lib, ular jamoada o‘z tartib-qoidalarini o‘rnatganlar.
Jumladan, futbolchilar jamoa tarkibidaligi paytida (o‘quv yig‘inlari, safarlar va h.k.) begona ayollar bilan muomala qilishi, spirtli ichimliklar ichishi va “harom” taomlarni iste’mol qilishi ta’qiqlandi.

Klub rahbariyatining talabi bilan jamoaning barcha xizmat ko‘rsatuvchi personali erkak kishilardan tayinlangan. Shunday bo‘lsa-da, mazkur talablarga “Pari Sen-Jermen” klubining super yulduzlari Devid Bekxem va Zlatan Ibragimovichlar to‘g‘ri qarashlarini va e’tirozlari yo‘qligini bildirib o‘tishgan.
Eslatib o‘tamiz, Devid Bekxem PSJ klubiga kelib qo‘shilishidan oldin, u jamoada barcha ishlagan mablag‘larini hayriya ishlariga sarflashni aytib o‘tgan edi. Hozirda uning oylik maoshlari Parij shahridagi bolalar mehribonlik uylariga o‘tkazilmoqda.
Maqolani tayyorlashda Dni.ru sayti ma’lumotlaridan foydalanildi.